กราดยิงตำรวจอเมริกันในเมืองเบตัน รูจ เสียชีวิตอย่างน้อย 3 นาย 
เมื่อวานนี้ (17 ก.ค.2559) สำนักข่าวต่างประเทศรายงานว่า เกิดเหตุกราดยิงตำรวจอเมริกันในเมืองเบตัน รูจ รัฐหลุยส์เซียนา เจ้าหน้าที่ เปิดเผยว่า มีตำรวจเสียชีวิตไปแล้วอย่างน้อย 3 นาย จำนวนนี้อาจรวมถึงผู้ช่วยนายอำเภอด้วย ขณะที่มีรายงานว่าตำรวจบาดเจ็บอย่างน้อย 3 นาย โดยตำรวจพยายามเข้าปิดล้อมพื้นที่เพื่อควบคุมสถานการณ์ แต่ยังไม่สามารถเปิดเผยรายละเอียดได้นอกจากนี้ ยังมีรายงานว่า ผู้ก่อเหตุเสียชีวิตในที่เกิดเหตุแล้ว 1 คน ขณะที่อีก 2 คนอาจอยู่ระหว่างการหลบหนี ขณะที่สื่อท้องถิ่นรายงานว่า ตำรวจได้รับแจ้งเหตุ พบผู้ต้องสงสัยพร้อมปืนไรเฟิล กำลังเดินอยู่บนถนนแอร์ไลน์ ไฮเวย์ ใกล้กับสำนักงานตำรวจในเมืองเบตัน รูจ รัฐหลุยส์เซียนา จึงเข้าระงับเหตุ ก่อนจะถูกกราดยิงก่อนหน้านี้ เมื่อต้นเดือนที่ผ่านมา เกิดเหตุตำรวจเมืองเบตัน รูจ ยิงนายอัลตัน สเตอร์ลิง ชายชาวแอฟริกัน-อเมริกันเสียชีวิต ทำชาวอเมริกันจำนวนมากไม่พอใจ ออกมาประท้วงการใช้กำลังเกินกว่าเหตุของตำรวจในหลายเมืองใหญ่ทั่วประเทศ นอกจากนี้ ยังเกิดเหตุลอบยิงตำรวจในเมืองดัลลัส รัฐเท็กซัส ระหว่างการประท้วง เมื่อวันที่ 8 กรกฎาคมที่ผ่านมา ทำให้มีตำรวจเสียชีวิต 5 นาย
เกิดเหตุกราดยิงตำรวจอเมริกันในเมืองเบตัน รูจ รัฐหลุยส์เซียนา ทำให้มีตำรวจเสียชีวิตไปแล้วอย่างน้อย 3 นาย
ThaiPBSnews,ไทยพีบีเอส,กราดยิง,ตำรวจอเมริกัน,ตำรวจ,สหรัฐฯ,เมืองเบตัน รูจ